****

**POSLOVNIK O RADU KOMISIJE ZA ŽALBE**

**Član 1.**

Ovaj poslovnik uređuje način rada Komisije za žalbe i monitoring prilikom odlučivanja po žalbama koje se dobijaju od strane institucija i pojedinaca na rad štampanih, elektronskih i onlajn medija, a koje po mišljenju podnosilaca nijesu u skladu sa Kodeksom novinara Crne Gore.

**Član 2.**

Komisija za monitoring i žalbe prihvata žalbe koje se odnose na rad svih medija koji su članovi Medijskog savjeta za samoregulaciju.

**Član 3.**

Žalba na određeni medijski sadražaj može da bude podnesena i od anonimnog lica, ako se precizno odredi na koji se programski sadržaj i na koji medij prigovor odnosi.

**Član 4.**

Žalbe se primaju na programske sadržaje koji su objavljeni najviše tri mjeseca od dana podnošenja žalbe.

**Član 5.**

U tekstu žalbe potrebno je navesti predmet žalbe, mediji koji je prekršio neko od načela Kodeksa, kao i datum objavljivanja spornog materijala. Poželjno je ali ne neophodno dostavljanje spornih tekstova i materijala.

**Član 6.**

Ako Komisija ne može jednoglasno da dođe do odluke po pojedinoj žalbi odlučivaće se glasovima većine.

 **Član 7.**

Komisija ima obavezu da po prijemu žalbe zatraži od medija na koji se žalba odnosi da se izjasni o dobijenom prigovoru. Ako medij odbije ili se ne izjasni u predviđenom roku Komisija će bez njegovog stave donijeti odluku o predmetnoj žalbi. Rok za izjašnjenje medija je 20 dana od dana prosleđivanja žalbe.

**Član 8.**

Podnosilac žalbe može da predloži i poravnanje mediju na koga se žalio radi bržeg rješavanja spora koji je nastao. U tom slučaju bi predlog poravnanja mora da sadrži i preporuke mediju šta da uradi kako bi se spor riješio međusobnim dogovorom, a bez odlučivanja Komisije za žalbe.

**Član 9.**

Komisija za žalbe donosi odluke na redovnoj sjednici koja se održava jednom mjesečno. Mimo redovnih sjednica Komisija za žlbe može da se sastane i na vanrednoj sjednici ako se pokaže potreba za njom.

**Član 10.**

Poslovnik o radu komisije za žalbe usvaja Skupština Medijskog savjeta za samoregulaciju.